|  |  |
| --- | --- |
|  | **SCR**  **Specialcenter Roskilde** |

**Bestyrelsesmøde for SCR Kommunikation**

Den 12. september 2023 kl. 16.00-18.00

**Referat**

**Mødet blev afholdt i mødelokalet i kælderen på Elisagårdsvej**

**Til stede:** Lisbeth Jensen, Birgitte Baktoft, Eskild Petersen, Anja Bau, Karen Munk og Gitte Pedersen (referent).

**Afbud:** Maria Kongsaa, Anders Fransson, Nils Bo Hermansen, Birthe K.Vinner Nielsen og Ditte Søbæk Johansen

**Ad 1. Godkendelse af dagsorden.**

Dagsorden godkendt af de tilstedeværende. Vi konstaterer, at vi ikke er beslutningsdygtige – men det aftales at et evt. udkast til høringssvar drøftes og rundsendes elektronisk til godkendelse.

**Ad 2. Faglig præsentation.**

*Belysningsprojekt ved synskonsulent Kamilla Ardahl Knakkergaard*

Punktet udskydes til næste bestyrelsesmøde.

**Ad 3. Psykiatritilbuddet ændres efter nytår**

*Gennemgang af den nye organisering og dens konsekvenser for borgere og kolleger ved afdelingsleder Anja*

Der er gennem de sidste par år kommet en lang venteliste på deltagelse i psykiatriholdundervisning. Der har tidligere været tradition for megen eneundervisning igennem årene og tidligere ganske få hold.

Dette vil vi fremover vende om, således at der tilbydes flere hold, især grundet at der er så gode erfaringer og evidens med holdundervisningen. Der er lige nu over 50 borgere, der venter på at komme på hold. Det samme tilbud gælder for borgere med ADD.

Vi vil med dette tiltag ligge på samme linje som en del af landets øvrige kommunikationscentre.

Anjas oplæg på Powerpoint udsendes med referatet, og der anmodes om, at man retter henvendelse til Anja snarest muligt, hvis der er spørgsmål til dette punkt.

**Ad 4. Økonomi**

*Gennemgang af prognose (tidligere udsendt)*

Der var inden mødet fremsendt en oversigt over det forventede forbrug for år 2023, og det forventes at ramme et resultat nær kr. 0.

De tilstedeværende af bestyrelsen tager prognosen til efterretning.

**Ad. 5. Budgethøring**

*Udarbejdelse af høringssvar. Høringsmateriale eftersendes. Sidste års høringssvar vedhæftet.*

Birgitte fortæller om budgetforliget, som er 2-årigt. Alle partier undtagen Enhedslisten er med i forliget. Der skal spares meget på mange områder.

De tilstedeværende foreslår, at vi afstår fra at fremsende et høringssvar i år.

Bemærk, at hvis bestyrelsesmedlemmer, som ikke var til stede, er uenige i indstillingen om at afstå fra at sende høringssvar, så skal man hurtigst muligt kontakte Birgitte og/eller Eskild – og senest 21. september.

**Ad 6. Meddelelser fra ledelsen**

1. *Høretekniske hjælpemidler til børn i Ydelseskataloget*

Høreteamet har i mange år ydet rådgivning til PPR, og det har ikke tidligere været indskrevet i Ydelseskataloget, men det vil fremgå fremover.

Der er ind imellem også brug for rådgivning til PPR vedr. børn med Tinnitus.

1. *Høreapparater, samarbejde med Region Sjælland*

Der er endnu ikke kommet forskrifter fra Region Sjælland på, hvordan ydelserne skal opgøres. Der skal også være samarbejdsmøde i sensommeren, men der er ikke aftalt en dato endnu.

1. *Tidsregistrering og rammetal*

På Kommunikation er der ikke en norm for konsulenterne, men konsulenterne registrerer de timer som borgerne lægger beslag på. For at give et godt pejlemærke til konsulenterne, er der udarbejdet nogle rammetal til hver enkelt konsulent.

**Ad 7. Meddelelser fra byråd**

Birgitte Baktoft fortæller at budgetarbejdet har fyldt rigtig meget i den seneste tid.

**Ad 8. Meddelelser fra organisationer og brugere**

Lisbeth har været til økonomiudvalgsmøde i Dansk Blindesamfund. Det prioriteres at sætte midler af til lokale senblindekurser. Der er nu kun under 7.000 medlemmer i Dansk Blindesamfund.

**Ad 9. Meddelelser fra medarbejdere**

Karen fortæller, at der en del medarbejdere på barsel, og vi har nogle gode barselsvikarer. Der er ventelister i flere teams, og det er et vilkår for medarbejderne. På mandag-tirsdag i næste uge skal hele Kommunikation på Comwell på Motivations-konference. Der kommer tre forskellige foredragsholdere med forskellige vinkler på motivation – både med borgernes motivation og ligeledes med medarbejdernes motivation med dette arbejde. Der er herudover også den gevinst, at det giver et stort løft at arbejde med sådanne emner i tværfaglige grupper.

**Ad 10. Eventuelt**

Der var ikke noget i dag.

**Næste bestyrelsesmøde er mandag d. 23. oktober 2023 kl. 16-18 på Elisagårdsvej.**

Kommende møder i 2023:

* Mandag d. 23. oktober
* Mandag d. 11. december (+ julefrokost)

… alle kl. 16-18